El Consell Agrari acollirà una junta informativa sobre seguretat en el camp dilluns que ve
17 de novembre 2016

​![](/media/a5gl52do/77_consell-agrari_04-c.jpeg)  
  

El dilluns 21 de novembre a les 19 hores se celebrarà una junta informativa sobre seguretat en el camp en el saló d'actes del Consell Local Agrari, situat en la Plaça Trinitat, Nº 2 de Sagunt, organitzada per Ascosa-AVA.

En la reunió s'informarà als agricultors sobre com es coordinaran els mitjans de seguretat per a intentar reduir els furts en el camp, així com conscienciar-los de la necessitat de denunciar estos casos. **“Si veuen una furgoneta que els sembla sospitosa han de cridar a la Guàrdia Civil o a la Guàrdia Rural”**, ha dit Francisco Campillo, president de l'Associació Valenciana d'Agricultors (Ascosa-AVA) a Sagunt.

Campillo ha destacat la preocupació dels agricultors durant enguany **“perquè possiblement en la segona campanya, la de la taronja, el preu pot ser alt, sobretot per a sucs, i és molt rendible robar encara que la taronja no estiga en condicions”**.

A més de Campillo, en la junta estaran l'alcalde de Sagunt, Quico Fernández; el cap del servei de Guàrdia Rural, José María Martínez, i un representant de l'Equip ROCA contra furts en el camp, Agustín Zafra.  

*   [](http://www.facebook.com/sharer.php?u=https://aytosagunto.es/va/actualitat/el-consell-agrari-acollira-una-junta-informativa-sobre-seguretat-en-el-camp-dilluns-que-ve/ "Facebook")
*   [](http://twitter.com/share?url=https://aytosagunto.es/va/actualitat/el-consell-agrari-acollira-una-junta-informativa-sobre-seguretat-en-el-camp-dilluns-que-ve/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-agrari-acollira-una-junta-informativa-sobre-seguretat-en-el-camp-dilluns-que-ve/ "Linked In")
*   [](mailto:?body=https://aytosagunto.es/va/actualitat/el-consell-agrari-acollira-una-junta-informativa-sobre-seguretat-en-el-camp-dilluns-que-ve/)